Referat fra bestyrelsesmødet den 28. februar 2017

Mødet er afholdt: Møllehaven 8, 4040 Jyllinge

Deltager: Lisbeth, Jytte, Natascha, Dorte, Steen og Knud

Afbud: Vagn

**Dagsorden:**

**Godkendelsen af referat og dagsorden**:

Referat og dagsorden blev godkendt.

**Orientering fra formanden:**

Lisbeth og Natascha har deltaget i Global Lung Cancer Coalition i Wien i december 2016. Der deltog 24 organisationer fra 17 lande. Der blev på 1. dagen talt om de sociale medier og GLCCs nye hjemmeside. Hjemmesiden er nu kommet på flere sprog f.eks. svensk. På 2. dagen var der besøg fra flere medicinalfirmaer.

Lisbeth har endvidere deltaget i møde med Kræftens Bekæmpelses hovedbestyrelse sammen med de andre patientforeninger. Dette møde vil blive afholdt en gang om året fremover.

Samarbejdet mellem patientforeningerne og Kræftens Bekæmpelse samt Danske Patienter blev drøftet.

Vi vil sammen med Norge prøve at få et nordisk samarbejde igang i 2017. Der tages kontakt til de nordiske lande.

**Status ansøgninger / fonde. Tips og lotto. Drift / aktivitetspuljen:**

Aktivitetspuljen har ansøgningsfrist den 1. april 2017.

Der er søgt flere fonde. Har endnu ikke fået svar retur.

**Status på facebook:**

Det kører fint. Det virker godt med den lukkede gruppe.

**Regnskab:**

Revisor arbejder på at afslutte årsregnskabet for 2016.

Vi har ikke modtaget regnskab for den første måned af 2017.

**Luce:**

Vi overvejer fremtidigt medlemskab af Luce som er en europæisk organisation.

**Generalforsamling 2017 ( valg til bestyrelse 1 patient og 2 pårørende )**

Vi drøftede brugerbetaling for deltagelse i generalforsamlingen.

Vedtægterne blev gennemgået og vi blev enige om at fremsætte forslag tilføjelse af paragraf omkring eksklusion. Forslag til paragraf sendes rundt til bestyrelsen.

Evaluering af International Lungekræftdag og åbent møde i Aarhus:

Vi var meget tilfredse med International Lungekræftdag, alt fungerede.

Åbent møde i Aarhus forløb også tilfredsstillende, super gode lokaler og oplægsholdere.

Åbent møde i Odense den 8. februar 2017 aflyst på grund af manglende tilmeldinger. Desværre kom der ingen pressemeddelelse i aviserne. Mødet er rykket til den 29. marts 2017.

**Samarbejde med medicinalindustrien:**

Det går rigtig godt og vi er i gang med møderne for 2017. Vi har fået flere nye samarbejdspartnere i 2017. Ansøgninger om sponsorat efterfølgende sendt til firmaerne.

**Lokalafdelinger ( Jyllinge og Aalborg )**

Vi har fået tilskud fra Roskilde og Aalborg kommune til møder i disse kommuner som vil blive afholdt i efteråret 2017.

Mødet i Jyllinge vil blive afholdt for de pårørende med besøg af psykolog. Dette på opfordring fra medlemmer.

**Aktiviteter i 2017 ( Odense / Hillerød / Christiansborg ) og Stafet for Livet:**

Ny dato i Odense, 29. marts 2017. Hillerød den 3. maj 2017 og Christiansborg den 18. maj 2017. Christiansborg konferencen er for fagpersonale, medicinalindustrien samt politikere. Hvis der er pladser ledige vil det blive slået på på facebook og hjemmeside samt evt. sende mails ud.

2. halvår planlægger vi Aalborg den 13. september 2017, Holbæk den 4. oktober 2017 og Kolding den 1. november 2017.

Stafet for Livet deltager vi i Næstved og Aarhus.

Næste bestyrelsesmøde den 19. april 2017